
Projekt „Razvoj inovativnog mobilnog sustava za natkrivanje i zaštitu nasada” je financirala Europska unija kroz Europski fond za regionalni razvoj



Naziv Naručitelja: DRVOPLAST, dioničko društvo za proizvodnju namještaja, plastičnih profila 
i kartonske ambalaže
Adresa: Ivana Sancina 3, 52 420 Buzet
OIB: 99521876871
Kontakt broj mobilnog telefona: +385 99 5435 640, Martina Zlatić
Adresa elektroničke pošte: martina.zlatic@drvoplast.com.hr


Ref. broj nabave: JN0311-013 
Naziv nabave: Vanjska usluga izrade sustava za automatizaciju
Prilog 2 
TEHNIČKE SPECIFIKACIJE/OPIS POSLA

PODACI O PROJEKTU:

Naziv projekta: Razvoj inovativnog mobilnog sustava za natkrivanje i zaštitu nasada 
Kod projekta: KK.01.2.1.02.0311
Poziv na dostavu projektnih prijedloga: „Povećanje razvoja novih proizvoda i usluga koji proizlaze iz aktivnosti istraživanja i razvoja - faza II“, ref. broj KK.01.2.1.02.
Trajanje projekta: Projekt je započeo s provedbom 1.9.2020.
Faza Industrijskog istraživanja traje od 1.9.2020. do 1.9.2022.
Faza Eksperimentalnog razvoja traje od 1.9.2022. do 1.9.2023. kada završava projekt
Korisnik: Drvoplast d.d.

Opis projekta: 

Korisnik posjeduje pedesetogodišnje iskustvo u proizvodnji ekstrudiranih plastičnih profila i PVC granulata te kontinuirano unaprjeđuje svoj poslovni proces uvođenjem naprednih tehnologije prerade i proizvodnje brizganih dijelova. Prijavitelj razvija nove proizvode za potrebe svojih kupaca te ima mogućnosti izrade i posebnih alata u vlastitoj alatnici, a s godinama uspješnog poslovanja razvio je široku bazu međunarodnih kupaca te je međunarodno prepoznat kao kvalitetan proizvođač materijala za izradu šireg broja proizvoda (kamp kućice, akrilne ploče, građ. kontejneri). Imajući u vidu prethodna znanja i iskustva u proizvodnji složenih polimernih struktura i plastičnih profila, Prijavitelj je ovim projektom planirao proširiti proizvodni i prodajni asortiman poduzeća razvojem novih vlastitih tehnoloških rješenja za unaprjeđenje poljoprivredne proizvodnje i uzgoja biljaka u zaštićenim prostorima neovisno o klimatskim i temperaturnim uvjetima. Prijavitelj je prepoznao tržišnu potrebu za kreiranjem inovativnog rješenja koje bi značajno unaprijedilo poznata rješenja za izvedbu zaštićenih prostora za uzgoj bilja, iskoristilo prazninu na tržištu te udovoljilo potražnji za novim proizvodima u ovoj domeni. 

Ovim projektom prijavitelj u suradnji s partnerom, Fakultetom strojarstva i brodogradnje iz Zagreba, želi razviti novo inovativno rješenje za natkrivanje poljoprivrednih nasada, koji će omogućiti značajno unaprjeđeno konfiguriranje površina nasada ovisno o potrebama proizvodnje, a zbog svoje inovativne praktičnosti i jednostavnosti bit će značajno naprednije u odnosu na postojeća rješenja na tržištu. Obzirom na višegodišnje iskustvo u proizvodnji raznih plastičnih materijala, prijavitelj je u suradnji sa stručnjacima Fakulteta strojarstva i brodogradnje, ovim istraživanjem definirao koncept inovativnog proizvoda koji će, u odnosu na postojeća dostupna tržišna predstavljati značajno poboljšanje u segmentima:

· izdržljivosti materijala i konstrukcije na vanjske čimbenike (vjetar, tuču i druge elementarne nepogode)
· termoizolacije i osiguravanja adekvatne temperature za poljoprivredne kulture pod zaštitom
· fizičke izdržljivosti materijala (abrazija, habanje i sl.)
· montaže i demontaže
· cjenovne dostupnosti


Opis zadataka: 

Projektni opis usluga:

Prijavitelj nema iskustva s razvojem upravljačkog sustava za otvaranje i zatvaranje staklenika, stoga je nužno angažirati vanjskog dobavljača s relevantnim iskustvom u području strojarstva i primijenjene elektronike kako bi sukladno zahtjevima mobilnog rješenja izradio sustav za automatizaciju koji će omogućavati:
- automatsko otvaranje i zatvaranje plastenika ovisno o vremenskim i meteorološkim uvjetima
- jednostavno upravljanje putem mobilnog uređaja ili računala

Opseg i ciljna skupina usluga:
Naručitelj, tvrtka Drvoplast d.d. i projektni partner, Fakultet strojarstva i brodogradnje, Zagreb

Provedba usluga:
	Najkasnije do 24. lipnja 2022. godine 


Elementi usluga i njihov detaljan opis:

Usluga izrade sustava za automatizaciju se tiče razvoja upravljačkog sustava za otvaranje i zatvaranje inovativnog rješenja za natkrivanje nasada koje je predmet projekta istraživanja i razvoja, s ciljem omogućavanja:

1) automatskog otvaranja i zatvaranja inovativnog rješenja projekta ovisno o vremenskim i meteorološkim uvjetima
2) jednostavnog upravljanja putem mobilnog uređaja i/ili računala

Potrebno je isporučiti programibilni paket sustava automatizacije s komponentama nadzora i upravljanja koji se temelji na modernim web tehnologijama i open LoRa komunikacijskom protokolu i koji obavezno uključuje sljedeće stavke:
· hardver specijalno razvijen za tu namjenu, te je potrebno razviti elektroniku i softver za isti

· programibilni paket koji se sastoji od komunikacijskog uređaja (gatewaya) koji treba raditi kao mikro web server i imati mogućnost prikupljanja podataka s 25 izvršnih elemenata putem open LoRa protokola 

· programibilni komunikacijski uređaj treba biti otvoren za nadogradnju i daljnji razvoj radi prilagodbe za specifičnu primjenu

· potrebno je isporučiti 3 izvršna elementa koji s udaljene lokacije (0 do 1,5 km) prikupljaju podatke svake 3 minute i/ili na zahtjev - ventilski član: 

· izvršni elementi trebaju imati mogućnost solarnog napajanje te rada pomoću 5 V DC struje

· izvršni elementi trebaju imati mogućnost obostrane komunikacije radi mogućnosti upravljanja aktuatorima pomoću kratkog programibilnog istosmjernog 5-9-12 V DC impulsa (latch)

· potrebno je isporučiti 3 izvršna elementa koji s udaljene lokacije (0 do 1,5 km) prikupljaju podatke svake 3 minute i/ili na zahtjev - senzorski član:

· izvršni elementi trebaju imati mogućnost solarnog napajanje te rada pomoću 5 V DC struje

· izvršni elementi trebaju prikupljati sljedeće podatke (svake 3 minute i/ili na zahtjev:

· Temperatura (dva nezavisna mjerenja)
· Vlažnost zraka (dva nezavisna mjerenja)
· Tlak zraka /vode 0-16 bar (dva nezavisna mjerenja)
· Smjer vjetra
· Brzina vjetra
· Napon baterije napajanja

· potrebno je izraditi web i mobilnu aplikacija po mjeri i to prema specifikaciji naručitelja i partnera, uz nadopune koje se dogovore prilikom testiranja i izrade hardvera i softvera 
· potrebno je osigurati pohranu podataka na oblaku (cloud) te pregledavanje i upravljanje putem web i mobilne Android aplikacije u povijesnom periodu od jedne godine 

· potrebno je osigurati kibernetičku sigurnost unutar rada sustava zbog korištenja interne komunikacijske mreže te usklađenosti s priznatim industrijskim standardom za kibernetičku sigurnost.

Dodatni zahtjevi:

· Razvoj API dijela platforme s privatnim i javnim ključevima za povezivanje na standardne sustave upravljanja. 

· Osigurati komunikaciju platforme sa izvršim elementima putem API platforme. 

· Potrebno je uključiti mogućnost slanja komande kroz više kanala. 

· Unutar sustava korisnici trebaju moći analizirati podatke, dijeliti sa zainteresiranim stranama (brzi ispis grafova I sl.) i uključivati druge korisnike prema potrebi. 

· Potrebno je razviti automatizirani sustav obavještavanja koji služi za slanje upozorenja, prijedloga ili posjetnika korisnicima za bolje operativno upravljanje sustavom.

· Korisnici mobilne i/ili web aplikacije trebaju dobiti pristup internom sustavu obavještavanja koji je moguće integrirati na bilo koju komunikacijsku platformu, mobitel, telefon ili email.

· Upravljanje i nadogradnja sistemskog djela rješenja odnosno komunikacijskog uređaja treba biti napravljena tako da se nadogradnje na svim uređajima koji rade automatizirano i da nije potrebno obilaziti korisnike radi redovnih sistemskih održavanja kao što je slučaj kod trenutno tržišno dostupnih uređaja.

· Potrebno je razviti vlastiti algoritam ponovnog očitanja i potvrđivanja parametara rada sustava.

· Razvijeni algoritam se treba zasnivati na praćenju promjene gradijenta jednog ili više parametara te se na osnovu toga treba aktivirati zahtjev za ponovno očitanje novih parametara, s ponovnom usporedbom, a ukoliko i dalje dolazi do pada gradijenta zahtjev za očitanjem opet se ponavlja sve do trenutka odluke korisnika ili automatike za pokretanje sustava za obranu od neočekivane promjene redovnih radnih parametara u radu sustava, potrebnog pokretanja zatvaranja konstrukcije, ili aktivacije posebnog sustava u slučaju kritične vremenske nepogode.

Posebni zahtjevi za predmetni upravljački sustav za otvaranje i zatvaranje inovativnog rješenja za natkrivanje nasada vezano uz provedbu daljnjih djelatnosti istraživanja i razvoja unutar projekta:
· Sustav treba transparentno pružati podatke po zahtjevu Korisnika u funkciji boljeg razumijevanja i daljnjeg razvoja projektnog inovativnog sustava.

· Sustav treba davati real-time podatke s ciljem operativnog ubrzavanja razvojnih aktivnosti,  omogućavanja bolje pripreme za proizvodnju i odnosa prilikom radova na inovativnom sustavu.

· Razvoj treba biti na kompletno web osnovanoj tehnologiji da se omogući nesmetan rast samog sustava, i on treba biti neovisan o samom senzorskom nodu. 

· Svi predikcijski modeli te algoritmi ponovnog očitanja podataka trebaju se odvijati preko clouda ili lokalno na komunikacijskom uređaju. 

· Sustav koji je predmet nabave treba biti otvoren za real-time nadogradnju i/ili izmjene ukoliko to traže potrebe projekta na osnovu aktualnih rezultata procesa istraživanja i razvoja.

Od dobavljača usluge se traži kooperativnost na području zajedničkog rada na razvoju sustava koji je predmet nabave, a koji uključuje konstantnu dostupnost za kontakt s predstavnicima poduzeća naručitelja i fakultetske institucije kao partnera. Tijekom izvršenja usluga organizirat će se minimalno 4 sastanka između predstavnika naručitelja/partnera i stručnjaka izvršitelja, uključivo sastanak na lokaciji naručitelja.


Kadrovski uvjeti za izvršitelja Usluga

Izvršitelj će u tijekom provedbe usluge angažirati minimalno 5 stručnjaka, a po stručnim područjima kako slijedi: 

1. Stručnjak/inja 1: Stručnjak za razvoj softverskog sustava automatizacije (ujedno i voditelj/koordinator tima stručnjaka izvršitelja)
2. Stručnjak/inja 2: Stručnjak za senzoriku i upravljanje aktuatorima
3. Stručnjak/inja 3: Stručnjak za programiranje na web i Android zasnovanim platformama
4. Stručnjak/inja 4: Stručnjak za razvoj API platformi
5. Stručnjak/inja 5: Stručnjak za kibernetičku sigurnost 

Način izvršenja usluga: 

Najkasnije 5 kalendarskih dana od potpisa Ugovora organizirat će se početni sastanak na kojem će predstavnici Konzorcija uvesti stručnjake Izvršitelja u posao. Izvršitelj će izraditi plan rada s prijedlogom aktivnosti i terminskog plana. Izvršitelj će Plan rada predati u roku od 3 radna dana nakon Početnog sastanka

Nakon poslanog Plana rada, Naručitelj će u roku od 3 radna dana poslati eventualne komentare, a Izvršitelj je dužan u roku od 2 radna dana izvršiti dopune i poslati konačnu inačicu Plana rada na odobrenje. 

Tijekom izvršenja usluga organizirat će se minimalno 4 sastanka između predstavnika naručitelja/partnera i stručnjaka izvršitelja. 

Sastanci će se organizirati u prostoru naručitelja. Komunikacija unutar projekta između Naručitelja i Isporučitelja će se odvijati usmeno na koordinacijskim sastancima, kroz participativni rad i moderiranje od strane stručnjaka izvršitelja, gdje je obveza izvršitelja da sastavlja zapisnike sa istih i osigura revizijski trag te putem elektroničke pošte. 


Količina predmeta nabave: 1 usluga

